Pressemelding

Norges største dirigentkurs

*Norges Musikkorps Forbund arrangerer Norges største og mest spennende dirigentkurs i Stavanger 3.-9. august 2019. Kursdagene er fylt med foredrag, teknikktimer, mesterklasser og alt tenkelig dirigentstoff.*

Helt fra oppstarten i 2012 har Dirigentuka vært en suksess. Både deltakerantallet og evaluering fra deltakere og lærere antyder at kurset helt fra starten har truffet med både form og innhold. Kurset har klart å skape en god atmosfære og et godt læringsmiljø for alle deltakere på tross av stort spenn i både alder og erfaring.

Dirigentukas lærere har forskjellig bakgrunn og kompetanse.
Nytt av året er at Dirigentuka har en egen huskomponist. Torstein Aagaard-Nilsen kommer til Dirigentuka 2019.

Lokale korps er øvingskorps på Dirigentuka. Nylund og Stangeland skolekorps stiller med både junior- og hovedkorpset. Stavanger Musikkorps av 1919, Bjergsted Blåseensemble og Stavanger Brass Band er også involvert store deler av uken.
Et av de store internasjonale trekkplastrene er Stavanger Symfoniorkester, som stiller opp som praksisorkester to dager under Dirigentuka.

Dirigentuka inneholder kurs for alle typer dirigenter, fra nybegynner til ekspert.

Svært mange av deltakerne er korpsdirigenter rundt om i hele Norge, men det er også en betydelig internasjonal interesse, ikke minst for kursene med Stavanger Brass Band og Stavanger Symfoniorkester. I år har vi deltakere fra Danmark, Sverige, Finland og USA.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
***Fakta***

* *Samarbeid mellom Norges Musikkorps Forbund og Universitetet i Stavanger, Fakultet for utøvende kunstfag*
* *Kurssted: Universitetet i Stavanger, Fakultet for utøvende kunstfag*
* *Arrangert årlig siden 2012*
* *108 deltakere og 12 lærere*
* *Kurs for alle nivåer – ungdomskurs, skolekorpskurs, aspirantdirigentkurs, dirigentkurs og mesterklasser med Stavanger Brass Band og
Stavanger Symfoniorkester*

***Relaterte lenker***

* [*Aagaard-Nilsen til Dirigentuka 2019*](https://musikkorps.no/aagaard-nilsen-til-dirigentuka-2019/)
* [*Informasjon om Dirigentuka 2019*](https://musikkorps.no/dirigentuka/)

***Kontaktpersoner***

***Kontaktpersoner***

*NMF: Guro Ansteensen Haugli – produsent Dirigentuka*

Guro@musikkorps.no Tlf: 97402464

*UiS, fakultet for utøvende kunstfag: Agnete in’t Veld Bendiksen*

agnete.i.bendiksen@uis.no Tlf: 51832887/48228081